ലൈബ്രറി കൗണ്സില് തെരഞ്ഞെടുപ്പ്: ജില്ല പഞ്ചായത്ത് അംഗങ്ങള് കോടതിയിലേക്ക് മലപ്പുറം: ജില്ല ലൈബ്രറി കൗണ്സിലില് തെരഞ്ഞെടുപ്പില് വരണാധികാരിയായ ജില്ല വിദ്യാഭ്യാസ ഉപ ഡയറക്ടര്ക്കെതിരെ യു.ഡി.എഫ് ജില്ലപഞ്ചായത്ത് അംഗങ്ങള് ഹൈകോടതിയിലേക്ക്. യു.ഡി.എഫ് അംഗങ്ങള്ക്ക് തെരഞ്ഞെടുപ്പ് നടപടി ക്രമങ്ങള് സംബന്ധിച്ച് ഒരു അറിയിപ്പും നല്കാതെയാണ് സി.പി.എം പ്രതിനിധിയില് നിന്ന് നാമ നിര്ദേശ പത്രിക സ്വീകരിക്കുന്നതിന് വേണ്ടിയുള്ള ഗൂഢാലോചന ഡി.ഡി.ഇ നടത്തിയിട്ടുള്ളതെന്ന് അംഗങ്ങള് ആരോപിച്ചു. ലൈബ്രറി കൗണ്സിലിലേക്കോ മറ്റ് സമിതികളിലേക്കോ ജനപ്രതിനിധികളില് നിന്ന് നിയമപ്രകാരം നിയമിക്കപ്പെടേണ്ട അംഗങ്ങള്ക്കായുള്ള തെരഞ്ഞെടുപ്പ് നടത്തുമ്ബോള് വോട്ടര്പട്ടിക തയ്യാറാക്കി അന്തിമ പട്ടികയില് വോട്ടവകാശമുള്ള പ്രതിനിധികളെ വരണാധികാരി വിവരം അറിയിക്കണം. വോട്ടര്മാരായ യു.ഡി.എഫ് അംഗങ്ങള്ക്ക് നോട്ടീസ് നല്കാതെയും നിയമപ്രകാരമുള്ള നടപടിക്രമങ്ങള് പൂര്ത്തീകരിക്കാതെയുമാണ് തെരഞ്ഞെടുപ്പിനുള്ള ഒരുക്കം നടത്തിയത്. യു.ഡി.എഫിന് വന്ഭൂരിപക്ഷമുള്ള കൗണ്സിലില് നിന്നും വോട്ടവകാശമുള്ള പ്രതിനിധികളെ തെരഞ്ഞെടുപ്പ് സംബന്ധിച്ച് അറിയിക്കാതിരുന്നത് വരണാധികാരിയുടെ പക്ഷപാതപരവും ദുരുദ്ദേശപരവുമായ സമീപനമാണ് വ്യക്തമാക്കുന്നെതന്നും അംഗങ്ങള് ആരോപിച്ചു. റിട്ടേണിങ് ഓഫിസര്ക്കെതിരെ നടപടി സ്വീകരിക്കുന്നതിന് വകുപ്പ് തല പരാതിയുമായി മുന്നോട്ട് പോകുമെന്നും കോടതിയെ സമീപിക്കുമെന്നും ജില്ല പഞ്ചായത്ത് പ്രസിഡന്റ് എം.കെ. റഫീഖ, വൈസ് പ്രസിഡന്റ് ഇസ്മായില് മൂത്തേടം, യു.ഡി.എഫ് പാര്ലമന്െററി പാര്ട്ടി നേതാക്കളായ പി.വി. മനാഫ്, എന്.എ. കരീം എന്നിവര് പറഞ്ഞു.